ചാലക്കുടിയില് അതീവ ജാഗ്രത:ദുരിതാശ്വാസ ക്യാമ്ബുകള് തുറന്നു ചാലക്കുടി: ചാലക്കുടിയില് അതീവ ജാഗ്രത . ആവശ്യമായ ഇടങ്ങളില് ദുരിതാശ്വാസ ക്യാമ്ബുകള് തുറന്ന് നിരവധി കുടുംബങ്ങെള മാറ്റിപ്പാര്പ്പിച്ചു. കാര്യങ്ങള് വിലയിരുത്താന് തിങ്കളാഴ്ച വൈകിട്ട് സനീഷ് കുമാര് ജോസഫ് എം.എല്.എയുടെ നേതൃത്വത്തില് യോഗം ചേര്ന്നു.ആശങ്കജനകമായ തരത്തില് ജലനിരപ്പ് ഉയരാന് സാധ്യതയില്ലെന്നും ജനങ്ങള് ജാഗ്രത പാലിക്കണമെന്നും യോഗം വിലയിരുത്തി. ചാലക്കുടി നഗരസഭ പരിധിയിലെ വെള്ളപ്പൊക്ക ഭീഷണി നേരിടുന്നവര്ക്കായി തിരുമാന്ധാംകുന്ന് ക്ഷേത്രം ഹാള്, കോട്ടാറ്റ് സ്കൂള്, വി.ആര് പുരം ഹാള് എന്നിവിടങ്ങളില് താമസസൗകര്യം ഒരുക്കി. മേലൂര് ഗ്രാമ പഞ്ചായത്തിലെ വെള്ളം കയറാന് സാധ്യതയുള്ള ഡിവൈന് കോളനി, വെട്ടുകടവ് കോളനി എന്നിവിടങ്ങളിലെ മുഴുവന് കുടുംബങ്ങളെയും ഡിവൈന് സെന്ററിലേക്ക് മാറ്റിപ്പാര്പ്പിച്ചു. എളമ്ബര കോളനി നിവാസികളെയും ക്യാമ്ബിലേക്ക് മാറ്റി.കൊടകര ഗവ. എല്.പി സ്കൂളില് ആരംഭിച്ച ക്യാമ്ബില് കാവില്പാടം, മരത്തംപിള്ളി, ശക്തിനഗര് എന്നിവിടങ്ങളില് നിന്നുള്ളവരാണ് താമസിക്കുന്നത്. പരിയാരം പഞ്ചായത്തില് രണ്ടു ദുരിതാശ്വാസ ക്യാമ്ബുകള് ആരംഭിച്ചു. കൊന്നക്കുഴി ഗവ. എല്.പി സ്കൂളിലും പരിയാരം സെന്റ് ജോര്ജ് സ്കൂളിലുമാണ് ക്യാമ്ബുകള്.The post ചാലക്കുടിയില് അതീവ ജാഗ്രത:ദുരിതാശ്വാസ ക്യാമ്ബുകള് തുറന്നു first appeared on MalayalamExpressOnline.